జుంపా లహరి
2001లో ఆమె అప్పట్లో "టైమ్" లాటిన్ అమెరికాలో డిప్యూటీ ఎడిటర్ మరియు జర్నలిస్టు అయిన అల్బెర్టో వోర్వోలియస్ బుష్ ను వివాహమాడింది. అతడు ప్రస్తుతం ఆ పత్రికకు సీనియర్ ఎడిటర్ గా ఉన్నాడు. ఆమె ప్రస్తుతం తన భర్త మరియు ఇద్దరు పిల్లలు ఆక్టావియో (జ.2002) మరియు నూర్ (జ.2005) లతో కలసి రోమ్‌లో నివసిస్తుంది. ఆమె 2015, జూలై 1 న పిన్సిటన్ విశ్వవిద్యాలయంలో ప్రొఫెసర్ గా చేరి సృజనాత్మక రచనల గూర్చి బోధిస్తోంది.
ఫాతిమా జహ్రా
ఫాతిమా లేదా ఫాతిమాహ్ (అరబ్బీ : فاطمة ; "ఫాతిమా జహ్రా"గా ప్రసిద్ధి. c. 605 లేదా 615 –632), ఇస్లామీయ ప్రవక్త అయిన ముహమ్మద్ కుమార్తె, ఖదీజాతో కలిగిన సంతానం. ముస్లింల ప్రకారం, స్త్రీలందరికీ ఒక ఆదర్శమూర్తి. తన తండ్రియైన మహమ్మద్ ప్రవక్త ఆపత్కాలంలోనుండగా, ఈమె తండ్రి చెంతనే అనేక కష్టాలు సహిస్తూ తోడుగానే ఉంది. మహమ్మదు ప్రవక్త మక్కా నుండి మదీనాకు హిజ్రత్ చేసినపుడు తాను కూడా మదీనాకు వెళ్ళారు. మదీనాలో అలీ ఇబ్న్ అబీ తాలిబ్తో వివాహం అయింది. ఈమెకూ అలీకూ నలుగురు సంతానం. ఇద్దరు కుమారులు ఇద్దరు కుమార్తెలు. ఇద్దరు కుమారులు హసన్ ఇబ్న్ అలీ మరియు హుసేన్ ఇబ్న్ అలీ. తన తండ్రియైన మహమ్మదు ప్రవక్త మరణించిన కొద్దినెలలకే ఈమెయూ మరణించారు. ఈమెను మదీనాలోని జన్నతుల్ బఖీలో ఖననం చేశారు.